Kaisu Liuhala

Kaisu Kerttu Sofia Liuhala (o.s. Knuuttila; 17. huhtikuuta 1949 Eura – 2. kesäkuuta 2020 Tampere) oli suomalainen musiikkituottaja ja sanoittaja. Oman nimensä lisäksi hän käytti sanoittajanimimerkkiä Bugaluu.

Liuhalan iskelmäkäännöksiä ovat muun muassa Maaritin ”Istun tässä pöydässä taas” ("Sittin’ on The Dock of the Bay") ja ”Siivet saan” ("Reasons") sekä Paula Koivuniemen ”Kulku ihmisen” ("Uomini soli") ja ”Aikuinen nainen” ("Maledetta primavera").Kaisu Liuhala. SecondHandSongs. Viitattu 8.3.2017.Liuhala Kaisu , Äänitearkisto. Viitattu 8.3.2017. Liuhala on sanoittanut myös muun muassa Kari Kuusamon säveltämän vuoden 1983 euroviisuedustuskappaleen ”Fantasiaa”.

Kaisu Liuhala toimi nuoruudessaan lentoemäntänä ja sitten kymmenisen vuotta musiikin tekijänoikeusasioiden parissa. Hän tuli tuottajaksi Tampere-taloon sen avajaisvuonna 1990 ja jäi tehtävästä eläkkeelle vuonna 2014.Työ tekijäänsä kiittää. Tampere-talon sanomia 1/2014, s. 3. Viitattu 8.3.2017.

Vuosina 1981–1986 Kaisu Liuhala toimi Säveltäjät ja Sanoittajat Elvis ry:n hallituksessa, kaksi viimeistä vuotta varapuheenjohtajana.Kohti tasa-arvoa.  Selvis-lehti 04/2011, Elvis ry. Viitattu 8.3.2017. Teoston hallituksessa hän istui vuosina 1992–1999.Teoston hallitus kautta aikain.  Teosto. Viitattu 8.3.2017.

Vuoden 2014 Iskelmä Gaalassa Liuhala sai erikoispalkinnon.Västi, Juha: Iskelmä Gaala 2014: Erikoispalkinko Kaisu Lihala (sic!). Iskelmä.fi 26.01.2014. Viitattu 8.3.2017.

Kaisu Liuhala oli naimisissa tuottaja ja toimittaja Tommi Liuhalan kanssa.Prinsessa -65 syntyi vuonna 1975. Seppo Närhin blogi KSML-sivustolla 15.5.2014. Viitattu 8.3.2017.

Lähteet

Aiheesta muualla
Kaisu Liuhala Discogs-tietokannassa
Kaisu Liuhalan muistokirjoitus Helsingin Sanomissa.

Luokka: Suomalaiset sanoittajat
Luokka: Suomalaiset musiikkituottajat
Luokka: Vuonna 1949 syntyneet
Luokka: Vuonna 2020 kuolleet
Luokka:Lentoemännät ja stuertit